TV LUX

TV LUX je katolícka televízia, ktorá na Slovensku začala vysielať 4. mája 2008. Televízia LUX je spoločným projektom produkčného štúdia Filmstory (kedysi Lux Communication) a Konferencie biskupov Slovenska.

Televízia LUX sídli v Bratislave na Prepoštskej 5, pobočky má v Banskej Bystrici a v Prešove.

 Vysielanie 
Jej vysielanie je od začiatku dostupné cez internet, satelit  ASTRA 3B - 23,5° a káblovú televiziu. Licenciu pre satelitné vysielanie vlastní od začiatku marca  2008.TV Lux, slovenská obdoba křesťanské televize Noe, dostala licenci Televízia je aj v ponuke Digi TV, Magio Sat, Skylink a možno ju sledovať aj cez mobilné zariadenia. Je prístupná aj cez celoplošné DVB-T2 v 1. multiplexeDVB-T: V 1. multiplexe pribudla bezplatná TV Lux. Príde asi aj JOJ Cinema (citované: 2015-06-23) (avšak najprv bolo vysielanie prístupné iba cez lokálne multiplexy). Od roku 2017 vysiela TV LUX 24 hodín denne. Program je zostavený tak, aby zasahoval všetky vekové kategórie. V programovej štruktúre televízie sa nachádzajú publicistika a spravodajstvo, mládežnícke a hudobné bloky, relácie pre deti, dokumenty, vzdelávacie relácie, svedectvá, relácie o viere, prenosy z Vatikánu a iných miest.

 Vznik 
Televízia LUX vznikla odštiepením Studia LUX od spoločného projektu česko-slovenskej televízie TV Noe/TV LUX, ktorý bol založený v Česku a pôvodne produkoval česko-slovenské vysielanie (jeho slovenskú časť produkovalo práve Studio LUX). K rozštiepeniu a ukončeniu spolupráce viedol fakt, že TV Noe je orientovaná viac ekumenicky a podľa názoru KBS produkovala a vysielala aj programy, ktoré boli v rozpore s katolíckym učením. Tiež požadovala zaplatenie odvysielaných slovenských príspevkov. Slovenská strana tvrdí, že potom prišla pred čisto vlastným projektom s návrhom, aby sa televízia formálne osamostatnila a napevno si rozdelila vysielací čas na jednom kanále, ale česká strana vraj túto možnosť odmietla. TV LUX tiež predtým spolupracovala so Slovenskou televíziou, pre ktorú produkovala napr. reláciu Lumen 2000Dnes začala vysílat TV LUX  a produkovala hitparádu kresťanských hudobných videoklipov Poltón.

Projekt televízie je v súčasnosti dielom dvoch spoločníkov: produkčného štúdia Filmstory (niekdajšie Lux Communication) a Konferencie biskupov Slovenska.

 Majitelia a vedenie 
Od 30. decembra 2011 Saleziáni don Bosca prestali byť spoločníkom a tak súčasnými majiteľmi sú Konferencia biskupov Slovenska (60 %) a LUX communication (40 %).

V januári 2010 (po dvadsiatich mesiacoch od vzniku 4. mája 2008) odišiel z vedenia TV LUX Marek Poláček, ktorého nahradil šéf vydavateľstva Don Bosco Dárius Anton Hatok. Súčasným konateľom (od 9. júla 2013) je Tomáš Straka. Programovým riaditeľom TV LUX je Ondrej Chrvala a riaditeľom Klubu priateľov Benjamín Kosnáč.

 Cinelux a Klasfolk 
Televízia LUX spustila na Štedrý deň v roku 2023 katolícku streamovaciu službu CineLUX, ktorá obsahuje najnovšie katolícke filmy, dokumentárne snímky, relácie z vysielania TV LUX, ale aj pôvodnú slovenskú tvorbu. 

V roku 2023 vznikla spolupráca medzi TV LUX a skupinou Klasfolk, ktorá sa stala rezidenčným súborom televízie. Klasfolk vznikol na východnom Slovensku, vedie ho spevák Peter Cyprich a pod záštitou TV LUX vydali v roku 2023 CD album K nebesiam dnes zaleť pieseň. Koncertnú činnosť kapely zastrešuje TV LUX.

 Relácie, šou a seriály 
 Názov seriálu Počet sérií Hlavné obsadenie Vysielanie Fara v meste 2 Roman Poláčik, Dušan Kaprálik, Lukáš Latinák, Karol Čálik, Dagmar Rúfusová momentálne sa nevysiela Klbko 8  momentálne sa nevysiela

 GU100 
GU100 je detská televízna relácia, jej cieľom je priniesť zábavu a poučenie pre deti prostredníctvom kresťanských hodnôt. Program kombinuje zábavné prvky s výchovnými témami, ktoré sú prispôsobené detskému veku a chápaniu. Hlavnými protagonistami sú moderátorka Verka a baran Gusto, ktorí deťom sprostredkúvajú rôzne príbehy, hry a aktivity.

Každá epizóda má svoj tematický okruh, ktorý sa dotýka bežných situácií z detského života, pričom sa vždy spája s kresťanskými hodnotami, ako sú láska, priateľstvo, odpustenie a úcta. Relácia je určená pre deti vo veku od 5 do 12 rokov a motivuje ich k objavovaniu sveta cez oči viery.

GU100 si získala obľubu medzi detskými divákmi aj vďaka svojmu pozitívnemu a edukatívnemu prístupu. Vysiela sa každý týždeň na TV LUX a epizódy sú dostupné aj na YouTube.

 Referencie 

 Externé odkazy 
 Oficiálna stránka TV LUX
 Cinelux

 Zdroj 

LUX
Kategória:Katolícke médiá
Kategória:Kresťanstvo na internete
Kategória:Kresťanské televízie
Kategória:Vzniklo v 2008
__INDEXOVAT__